CELEX: 52016PC0277
Language: fi
Date: 2016-05-04
Title: Ehdotus EUROOPAN PARLAMENTIN JA NEUVOSTON ASETUS luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta (Kosovo*)

EUROOPAN KOMISSIO
            Bryssel 4.5.2016
            COM(2016) 277 final 
            2016/0139(COD)
            Ehdotus
            EUROOPAN PARLAMENTIN JA NEUVOSTON ASETUS
            luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta
            (Kosovo*)
            
               
         
         
            
            
            
            
            
            
            
            
            
            
            
            
            
               * Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
            
            
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Euroopan komissio käynnisti Kosovon kanssa viisumivapautta koskevan vuoropuhelun 19. tammikuuta 2012. Se esitti 14. kesäkuuta 2012 Kosovolle etenemissuunnitelman, jossa luetellaan kaikki säädökset ja muut toimenpiteet, jotka Kosovon on hyväksyttävä ja pantava täytäntöön edetäkseen kohti viisumivapautta. Komissio sitoutui ehdottamaan viisumivapaan matkustamisen mahdollistamista Kosovosta lähtöisin oleville henkilöille lyhytaikaista (eli enintään 90 päivää minkä tahansa 180 päivän jakson aikana) Euroopan unionissa oleskelua varten heti, kun Kosovo on täyttänyt kaikki viisumivapautta koskevassa etenemissuunnitelmassa vahvistetut vaatimukset ja toteuttanut siinä vahvistetut muut toimenpiteet.
            
            
               Komissio vaati, että takaisinottoa ja uudelleenkotouttamista koskevissa asioissa on edistyttävä riittävästi ennen kuin viisumivapautta koskeva vuoropuhelu aloitetaan Kosovon kanssa. Kosovo on vuodesta 2011 toteuttanut joukon merkittäviä uudistuksia ja edistynyt siten tyydyttävästi toimivan poliittisen kehyksen luomisessa paluumuuttajien uudelleenkotouttamista varten Kosovossa kuten takaisinoton suhteen oli tapahtunut jo aikaisemmin. Komissio seurasi ja arvioi säännöllisissä kertomuksissaan edelleen sitä, miten Kosovo edistyy takaisinottokehyksen ja paluumuuttajien tehokkaan uudelleenkotouttamisen parantamisessa.
            
         
         
            
               Viisumivapautta koskeva etenemissuunnitelma sisältää kaksi jaksoa: I jaksossa käsitellään takaisinottoa ja uudelleenkotouttamista, II jaksossa viisumivuoropuhelun neljää eri asiakokonaisuutta. Viisumivapautta koskevan etenemissuunnitelman neljä asiakokonaisuutta ovat asiakirjojen turvallisuutta koskevat vaatimukset; rajavalvonta ja muuttoliikkeen hallinta sekä turvapaikka-asiat; yleinen järjestys ja turvallisuus; ja vapaaseen liikkuvuuteen liittyvät perusoikeudet. Kosovoa vaadittiin ensin hyväksymään tai muuttamaan EU:n säännöstön mukaiseksi etenemissuunnitelmassa mainittu lainsäädäntö ja panemaan se sitten kokonaisuudessaan täytäntöön.
            
            
               Komissio kävi viisumivuoropuhelun Kosovon kanssa kuullen neuvostoa tiiviimmin, erityisesti ottamalla neuvoston mukaan viisumivapautta koskevan etenemissuunnitelman kehittämiseen. Lisäksi jäsenvaltioiden asiantuntijat osallistuivat täysimääräisesti arviointiin, joka koski Kosovon edistymistä etenemissuunnitelman vaatimusten täyttämisessä.
            
            
               Viisumivuoropuhelu Kosovon kanssa ei vaikuta jäsenvaltioiden kantaan Kosovon asemasta.
                  1
               
            
            
               Kosovossa toteutettavalla Euroopan unionin oikeusvaltio-operaatiolla (EULEX KOSOVO) on toimeksiantonsa
                  2
                mukaisesti ollut tärkeä tehtävä valvoa, ohjata ja neuvoa Kosovoa, kun se hyväksyy ja panee täytäntöön viisumivapautta koskevassa etenemissuunnitelmassa esitettyjä uudistuksia ja vaatimuksia. Kosovo on tehnyt EULEXin kanssa yhteistyötä muun muassa EULEXin toimeksiannon toteuttamisessa. Tällä yhteistyöllä on ollut tärkeä merkitys.
            
            
               Viisumivuoropuhelun käynnistämisen jälkeen komissio on esittänyt Euroopan parlamentille ja neuvostolle säännöllisin väliajoin kertomuksia siitä, kuinka Kosovo täyttää etenemissuunnitelmassa esitetyt vaatimukset. Näissä kertomuksissa käsitellään sekä takaisinotto- ja uudelleenkotouttamisvaatimuksia että viisumivapautta koskevan etenemissuunnitelman eri asiakokonaisuuksia. Jokaisessa kertomuksessa on hyödynnetty Kosovon toimittamia tietoja, komission ja jäsenvaltioiden asiantuntijoiden tekemiä arviointikäyntejä, joiden tarkoituksena on arvioida Kosovon edistymistä viisumivuoropuhelun eri asiakokonaisuuksissa, sekä Europolin, Frontexin, EASOn ja EULEXin toimittamia tietoja.
            
            
            
               Tähän mennessä komissio on antanut kolme kertomusta Kosovon edistymistä viisumivuoropuhelussa: ensimmäinen annettiin 8. helmikuuta 2013
                  3
               , toinen 24. heinäkuuta 2014
                  4
               ; kolmas 18. joulukuuta 2015
                  5
               , ja neljäs annetaan tänään
                  6
               . Näissä kertomuksissa arvioidaan Kosovon edistymistä viisumivapautta koskevan etenemissuunnitelman vaatimusten ja Kosovolle annettujen suositusten noudattamisessa sekä viisumivapaudesta mahdollisesti aiheutuvia muuttoliike- ja turvallisuusvaikutuksia.
            
            
               Kolmannessa kertomuksessaan komissio esitti kahdeksan suositusta, jotka liittyvät täyttämättä oleviin kahdeksaan viisumivapautta koskevan etenemissuunnitelman vaatimukseen. Niihin sisältyi neljä ensisijaista tavoitetta. Se totesi, että Kosovon olisi ratifioitava rajan määrittämistä koskeva sopimus Montenegron kanssa ennen viisumivapauden myöntämistä Kosovosta lähtöisin oleville henkilöille. 
            
            
               Tähän ehdotukseen liitetyssä kertomuksessaan komissio toteaa, että Kosovo oli toteuttanut merkittäviä toimia ratifioidakseen rajasopimuksen Montenegron kanssa ja edistynyt riittävästi järjestäytyneen rikollisuuden ja korruption torjunnassa.
            
            
               Tämän arvioinnin ja Kosovon kanssa käytävän viisumivuoropuhelun käynnistämisen jälkeen suoritetun jatkuvan seurannan ja raportoinnin tulosten perusteella komissio vahvistaa, että Kosovo on täyttänyt viisumivapautta koskevan etenemissuunnitelman vaatimukset sillä edellytyksellä, että siihen päivään mennessä, jona Euroopan parlamentti ja neuvosto hyväksyvät tämän ehdotuksen, Kosovo on ratifioinut rajasopimuksen Montenegron kanssa ja edistynyt järjestäytyneen rikollisuuden ja korruption torjunnassa. 
            
            
               Ottaen huomioon kaikki perusteet, jotka olisi otettava huomioon määritettäessä tapauskohtaisesti ne kolmannet maat, joiden kansalaisiin sovelletaan asetuksen (EY) N:o 539/2001 –1 artiklassa (joka on lisätty asetuksella (EU) N:o 509/2014) säädettyä viisumipakkoa tai jotka on vapautettu viisumipakosta, komissio on päättänyt esittää lainsäädäntöehdotuksen asetuksen (EY) N:o 539/2001 muuttamisesta siten, että Kosovo siirretään asetuksen liitteessä I olevasta 2 osasta liitteessä II olevaan 4 osaan. Etenemissuunnitelman mukaisesti tämä muutos koskee vain Kosovosta lähtöisin olevia henkilöitä, joilla on biometrinen passi, joka on myönnetty matkustusasiakirjojen turvatekijöitä ja biometriikkaa koskevien kansainvälisen siviili-ilmailujärjestön (ICAO) ja EU:n vaatimusten
                  7
                mukaisesti.
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               Neuvoston asetuksessa (EY) N:o 539/2001 luetellaan kolmannet maat, joiden kansalaisilla on oltava viisumi jäsenvaltioiden ulkorajoja ylittäessään, ja kolmannet maat, joiden kansalaisia tämä vaatimus ei koske. Kaikki jäsenvaltiot Irlantia ja Yhdistynyttä kuningaskuntaa lukuun ottamatta sekä Islanti, Liechtenstein, Norja ja Sveitsi soveltavat asetusta (EY) N:o 539/2001. Asetus on osa EU:n yhteistä viisumipolitiikkaa sellaisen lyhytaikaisen oleskelun osalta, jonka kesto on enintään 90 päivää minkä tahansa 180 päivän jakson aikana.
            
            
               Kosovo on tällä hetkellä lueteltu asetuksen (EY) N:o 539/2001 liitteessä I olevassa 2 osassa eli niiden yhteisöjen ja alueellisten viranomaisten joukossa, joita vähintään yksi jäsenvaltio ei tunnusta valtioiksi. Näistä yhteisöistä tulevilla henkilöillä on oltava viisumi, kun he matkustavat EU:n jäsenvaltioiden alueelle. 
            
            
               Asetusta (EY) N:o 539/2001 muutettiin viimeksi asetuksella (EU) N:o 259/2014
                  8
               , kun Moldova siirrettiin viisumivapaiden maiden luetteloon sen pantua viisumivapautta koskevan toimintasuunnitelmansa onnistuneesti täytäntöön, ja asetuksella (EU) N:o 509/2014
                  9
               , kun viisi Karibian
                  10
                ja 11 Tyynenmeren maata
                  11
                sekä Kolumbia, Peru ja Yhdistyneet arabiemiirikunnat vapautettiin viisumipakosta viisumiluetteloiden säännöllisen tarkistuksen perusteella – edellyttäen, että EU:n ja asianomaisten kolmansien maiden välillä tehdään viisumivapaussopimukset. Komissio ehdotti 9. maaliskuuta 2016 ja 20. huhtikuuta 2016 asetuksen (EY) N:o 539/2001 muuttamista siten, että Georgia
                  12
                ja Ukraina
                  13
                siirretään viisumivapaiden maiden luetteloon.
            
            
               Perusteista, jotka olisi otettava huomioon määritettäessä – tapauskohtaisesti arvioimalla – kolmannet maat, joiden kansalaisilta vaaditaan viisumi, ja maat, joiden kansalaiset on vapautettu viisumipakosta, säädetään asetuksen (EY) N:o 539/2001 –1 artiklassa. Perusteet liittyvät muun muassa ”laittomaan maahanmuuttoon, yleiseen järjestykseen ja turvallisuuteen, taloudellisiin etuihin erityisesti matkailun ja ulkomaankaupan kannalta sekä unionin ulkosuhteisiin näiden kolmansien maiden kanssa erityisesti ihmisoikeuksiin ja perusvapauksiin liittyvien seikkojen sekä alueelliseen yhtenäisyyteen ja vastavuoroisuuteen liittyvien seikkojen osalta”
                  14
               . Erityistä huomiota olisi kiinnitettävä kyseisten kolmansien maiden myöntämien matkustusasiakirjojen turvallisuuteen.
            
            
               Kosovo on jo vapauttanut kaikki EU:n kansalaiset viisumipakosta, kun oleskelu kestää enintään 90 päivää kuuden kuukauden aikana. Jos tämä päätös kumotaan tai viisumivapausjärjestelmää käytetään väärin, asetuksen (EY) N:o 539/2001, sellaisena kuin se on muutettuna asetuksella xxx, vastavuoroisuus- ja keskeyttämismekanismit voidaan ottaa käyttöön.
            
            
               •Yhdenmukaisuus unionin muiden politiikkojen kanssa
            
            
               
                  Komissio ehdotti 6. huhtikuuta 2016 EU:n rajanylitystietojärjestelmän (EES) perustamista vahvistaakseen Schengen-alueen ulkorajoja.
                     15
                   Tämän ehdotuksen päätavoitteena on parantaa kolmansien maiden kansalaisille tehtävien rajatarkastusten laatua ja varmistaa sallitun oleskeluajan ylittäneiden järjestelmällinen ja luotettava tunnistaminen. Tulevalla rajanylitystietojärjestelmällä on näin tärkeä merkitys pyrittäessä varmistamaan, että kolmansien maiden kansalaiset käyttävät viisumivapaata oleskelua Schengen-alueella sääntöjen mukaisesti, sekä pyrittäessä estämään sääntöjenvastainen maahantulo viisumivapaista maista. 
               
            
         
         
            
               Lisäksi komissio antoi 6. huhtikuuta 2016 tiedonannon
                  16
               , jossa se ilmoitti arvioivansa EU:n matkustustieto- ja -lupajärjestelmän (ETIAS) perustamisen tarvetta, toteutettavuutta ja oikeasuhteisuutta. Komissio on sitoutunut selvittämään vielä vuonna 2016 sitä, onko tällaisen viisumivapaiden maiden kansalaisiin sovellettavan vaihtoehtoisen valvontatason käyttöönotto toteutettavissa ja oikeasuhteista ja edistetäänkö sillä tehokkaasti turvallisuuden takaamista ja parantamista Schengen-alueella.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Koska ehdotuksella muutetaan EU:n yhteistä viisumipolitiikkaa, sen oikeusperusta on Euroopan unionin toiminnasta tehdyn sopimuksen (SEUT-sopimus) 77 artiklan 2 kohdan a alakohta. Asetusehdotuksella kehitetään Schengenin säännöstöä.
               
            
            
               •Toissijaisuus- ja suhteellisuusperiaate sekä sääntelytavan valinta
            
            
               
                  Koska asetus (EY) N:o 539/2001 on EU:n säädös, sitä voidaan muuttaa ainoastaan vastaavalla säädöksellä. Jäsenvaltiot eivät pysty saavuttamaan tavoitetta, jos ne toimivat kukin yksittäin. Käytettävissä ei ole muita vaihtoehtoja, joilla tavoite voitaisiin saavuttaa.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Jäsenvaltioiden kanssa on käyty säännöllisiä keskusteluja Länsi-Balkanin aluetta käsittelevässä neuvoston työryhmässä (COWEB). Myös Euroopan parlamentin kanssa on käyty säännöllisiä keskusteluja viisumivapautta koskevasta prosessista.
               
            
            
               •Asiantuntijatiedon keruu ja käyttö
            
            
               Komissio on kerännyt kattavat tiedot siitä, miten Kosovo on täyttänyt kaikki viisumivapautta koskevaan etenemissuunnitelmaan sisältyvät vaatimukset. Komission neljänteen kertomukseen liittyy komission yksiköiden valmisteluasiakirja
                  17
               , jossa esitetään mahdolliset muuttoliike- ja turvallisuusvaikutukset, joita aiheutuu viisumivapauden myöntämisestä Kosovolle, sekä toimenpiteet, jotka Kosovo on toteuttanut joulukuusta 2015 lähtien laittoman muuttoliikkeen aiheuttaman kriisin estämiseksi.
            
            
               •Vaikutustenarviointi
            
            
               
                  Edellä mainitussa valmisteluasiakirjassa komissio esitti asianomaisten EU:n virastojen ja muiden sidosryhmien toimittamien tietojen perusteella ajantasaistetun analyysin ja tilastollista tietoa mahdollisista muuttoliike- ja turvallisuusvaikutuksista, joita aiheutuu viisumivapauden myöntämisestä Kosovosta lähtöisin oleville henkilöille, sekä toimenpiteistä, jotka Kosovo on toteuttanut joulukuusta 2015 lähtien laittoman muuttoliikkeen aiheuttaman kriisin estämiseksi. Muunlainen vaikutustenarviointi ei ole tarpeen.
               
            
            
               •Perusoikeudet
            
            
               
                  Ehdotuksella ei ole kielteisiä vaikutuksia perusoikeuksien suojeluun Euroopan unionissa. Viisumivapautta koskevassa etenemissuunnitelmassa vahvistettujen välitavoitteiden täyttäminen parantaa ihmisoikeuksien suojelua Kosovossa. 
               
            
            
               4.TALOUSARVIOVAIKUTUKSET
            
            
               
                  Ei ole.
               
            
            
               5.LISÄTIEDOT
            
            
               •Toteuttamissuunnitelmat sekä seuranta-, arviointi- ja raportointijärjestelyt
            
            
               
                  Muutettua asetusta sovelletaan sellaisenaan sen voimaantulopäivämäärästä lähtien, ja se pannaan viipymättä täytäntöön jäsenvaltioissa. Täytäntöönpanosuunnitelma ei ole tarpeen. 
               
            
         
         
            
               Komissio seuraa edelleen aktiivisesti Kosovon edistymistä Montenegron kanssa tehdyn rajasopimuksen ratifioinnissa ja järjestäytyneen rikollisuuden ja korruption torjunnassa. 
            
            
               
                  Viisumivapauden jälkiseurantamekanismilla
                     18
                  , vakautus- ja assosiaatioprosessilla ja tarvittaessa tilapäisillä seurantamekanismeilla seurataan sitä, kuinka Kosovo panee täytäntöön viisumivapautta koskevan etenemissuunnitelman neljässä asiakokonaisuudessa vahvistetut vaatimukset, samoin kuin uudelleenkotouttamista ja takaisinottoa. Kosovon olisi varmistettava, että tehokkaita toimenpiteitä viisumivapausjärjestelmän väärinkäytösten estämiseksi jatketaan. Kosovon olisi muun muassa toteutettava kohdennettuja tiedotuskampanjoita Schengen-alueelle suuntautuvaan viisumivapaaseen matkustamiseen liittyvistä oikeuksista ja velvollisuuksista sekä EU:n työmarkkinoille pääsyä koskevista säännöistä. Komissio seuraa edelleen Kosovon edistymistä ja tekee kaikkensa tukeakseen Kosovoa viisumivapautta koskevan etenemissuunnitelman vaatimusten jatkuvassa täyttämisessä.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Asetusta (EY) N:o 539/2001 muutetaan siten, että Kosovo siirretään liitteessä I olevasta 2 osasta (luettelo viisumipakon piiriin kuuluvista maista) liitteessä II olevaan 4 osaan (luettelo viisumivapaista maista). Lisätään alaviite, jossa todetaan, että viisumivapaus koskee vain sellaisten biometristen passien haltijoita, jotka on myönnetty matkustusasiakirjojen turvatekijöitä ja biometriikkaa koskevien kansainvälisen siviili-ilmailujärjestön (ICAO) ja EU:n vaatimusten (neuvoston asetus (EY) N:o 2252/2004) mukaisesti. 
               
            
            
               2016/0139 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta
            
            
               (Kosovo*)
               
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Neuvoston asetuksessa (EY) N:o 539/2001
                  19
                luetellaan kolmannet maat, joiden kansalaisilla on oltava viisumi jäsenvaltioiden ulkorajoja ylittäessään, ja kolmannet maat, joiden kansalaisia tämä vaatimus ei koske. Liitteissä I ja II olevien kolmansien maiden luetteloiden sisällön olisi oltava asetuksessa säädettyjen perusteiden mukainen ja pysyttävä sellaisena. Viittaukset kolmansiin maihin, joiden tilanne on muuttunut näiden perusteiden osalta, olisi tarvittaessa siirrettävä liitteestä toiseen.
            
            
               (2)Perusteista, jotka olisi otettava huomioon määritettäessä – tapauskohtaisesti arvioimalla – kolmannet maat, joiden kansalaisilta vaaditaan viisumi, ja maat, joiden kansalaiset on vapautettu viisumipakosta, säädetään asetuksen (EY) N:o 539/2001 –1 artiklassa. Perusteet liittyvät muun muassa ”laittomaan maahanmuuttoon, yleiseen järjestykseen ja turvallisuuteen, taloudellisiin etuihin erityisesti matkailun ja ulkomaankaupan kannalta sekä unionin ulkosuhteisiin näiden kolmansien maiden kanssa erityisesti ihmisoikeuksiin ja perusvapauksiin liittyvien seikkojen sekä alueelliseen yhtenäisyyteen ja vastavuoroisuuteen liittyvien seikkojen osalta”.
            
            
               (3)[Kosovo on täyttänyt viisumivapautta koskevan etenemissuunnitelman vaatimukset. Tämän arvioinnin perusteella ja ottaen huomioon kaikki asetuksen (EY) N:o 539/2001 –1 artiklassa luetellut perusteet on aiheellista vapauttaa Kosovosta lähtöisin olevat henkilöt viisumipakosta heidän matkustaessaan jäsenvaltioiden alueelle.] 
            
            
               (4)Sen vuoksi Kosovo olisi siirrettävä asetuksen (EY) N:o 539/2001 liitteessä I olevasta 2 osasta liitteessä II olevaan 4 osaan. Viisumivapautta olisi sovellettava ainoastaan henkilöihin, joilla on kansainvälisen siviili-ilmailujärjestön (ICAO) ja neuvoston asetuksen (EY) N:o 2252/2004
                  20
                vaatimusten mukaisesti myönnetty biometrinen passi.
            
            
               (5)Viisumivapaus edellyttää viisumivapautta koskevan etenemissuunnitelman vaatimusten täytäntöönpanon jatkamista. Komissio seuraa aktiivisesti näiden vaatimusten täytäntöönpanoa viisumivapauden jälkiseurantamekanismilla. EU voi keskeyttää viisumivapauden asetuksen (EY) N:o 539/2001, sellaisena kuin se on muutettuna asetuksella xxx, 1 a artiklalla perustetun keskeyttämismekanismin mukaisesti, jos siinä vahvistetut edellytykset täyttyvät.
            
         
         
            
               (6)Tällä asetuksella kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY
                  21
                mukaisesti. Yhdistynyt kuningaskunta ei sen vuoksi osallistu tämän asetuksen hyväksymiseen, asetus ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan. 
            
            
               (7)Tällä asetuksella kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY
                  22
                mukaisesti. Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin. 
            
            
               (8)Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY
                  23
                1 artiklan B kohdassa tarkoitettuun alaan.
            
            
               (9)Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2008/146/EY
                  24
                3 artiklan kanssa, tarkoitettuun alaan.
            
            
               (10)Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan B kohdassa, tarkasteltuna yhdessä neuvoston päätöksen 2011/350/EU
                  25
                3 artiklan kanssa, tarkoitettuun alaan,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Muutetaan asetus (EY) N:o 539/2001 seuraavasti:
            
            
               a)Poistetaan liitteessä I olevasta 2 osasta (”YHTEISÖT JA ALUEELLISET VIRANOMAISET, JOITA VÄHINTÄÄN YKSI JÄSENVALTIO EI TUNNUSTA VALTIOIKSI”) viittaus Kosovoon sellaisena kuin se määritellään Yhdistyneiden kansakuntien turvallisuusneuvoston 10 päivänä kesäkuuta 1999 hyväksymässä päätöslauselmassa 1244. 
            
            
               b)Lisätään liitteessä II olevaan 4 osaan (”YHTEISÖT JA ALUEELLISET VIRANOMAISET, JOITA VÄHINTÄÄN YKSI JÄSENVALTIO EI TUNNUSTA VALTIOIKSI”) viittaus seuraavasti:
            
            
               ”Kosovo* (**)”
            
            
               ______________
            
            
               *
                     Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. 
            
            
               **
                     Viisumivapaus koskee ainoastaan sellaisten biometristen passien haltijoita, jotka on myönnetty jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista 13 päivänä joulukuuta 2004 annetun neuvoston asetuksen (EY) N:o 2252/2004 (EUVL L 385, 29.12.2004, s. 1) mukaisesti.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  Päätös asetuksen (EY) N:o 539/2001 muuttamisesta ja EU:n viisumivaatimuksen poistamisesta Kosovosta lähtöisin olevilta henkilöiltä ei vaikuta yksittäisten jäsenvaltioiden kantoihin Kosovon asemasta. 
               
               
                  
                     (2)
                  Neuvoston päätös 2014/349/YUTP, annettu 12 päivänä kesäkuuta 2014, Kosovossa toteutettavasta Euroopan unionin oikeusvaltio-operaatiosta (EULEX Kosovo) hyväksytyn yhteisen toiminnan 2008/124/YUTP muuttamisesta, EUVL L 174, 13.6.2014, s. 42.
               
               
                  
                     (3)
                  COM(2013) 66 final.
               
               
                  
                     (4)
                  COM(2014) 488 final.
               
               
                  
                     (5)
                  COM(2015) 906 final ja SWD(2015) 706 final.
               
               
                  
                     (6)
                  COM(2016) 276 final.
               
               
                  
                     (7)
                  Erityisesti jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista 13 päivänä joulukuuta 2004 annettu neuvoston asetus (EY) N:o 2252/2004, EUVL L 385, 29.12.2004, s. 1. 
               
               
                  
                     (8)
                  Euroopan parlamentin ja neuvoston asetus (EU) N:o 259/2014, annettu 3 päivänä huhtikuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta, EUVL L 105, 8.4.2014, s. 9.
               
               
                  
                     (9)
                  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta, EUVL L 149, 20.5.2014, s. 67.
               
               
                  
                     (10)
                  Dominica, Grenada, Saint Lucia, Saint Vincent ja Grenadiinit sekä Trinidad ja Tobago.
               
               
                  
                     (11)
                  Itä-Timor, Kiribati, Marshallinsaaret, Mikronesia, Nauru, Palau, Salomonsaaret, Samoa, Tonga, Tuvalu ja Vanuatu.
               
               
                  
                     (12)
                  COM(2016) 142 final.
               
               
                  
                     (13)
                  COM(2016) 236 final.
               
               
                  
                     (14)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske.
               
               
                  
                     (15)
                  Ehdotus Euroopan parlamentin ja neuvoston asetukseksi rajanylitystietojärjestelmän (EES) perustamisesta Euroopan unionin jäsenvaltioiden ulkorajat ylittävien kolmannen maan kansalaisten maahantuloa, maastalähtöä ja maahanpääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa, COM(2016) 194 final.
               
               
                  
                     (16)
                  Komission tiedonanto Euroopan parlamentille ja neuvostolle, ”Vahvemmat ja älykkäämmät tietojärjestelmät rajaturvallisuuden ja sisäisen turvallisuuden tueksi”, COM(2016) 205 final.
               
               
                  
                     (17)
                  SWD(2016) 160 final.
               
               
                  
                     (18)
                  Komission lausuma seurantamekanismista, 8. marraskuuta 2010, 2010/0137 (COD).
               
               
                  
                     (19)
                  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, EYVL L 81, 21.3.2001, s. 1.
               
               
                  
                     (20)
                  Neuvoston asetus (EY) N:o 2252/2004, annettu 13 päivänä joulukuuta 2004, jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista, EUVL L 385, 29.12.2004, s. 1.
               
               
                  
                     (21)
                  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin, EYVL L 131, 1.6.2000, s. 43.
               
               
                  
                     (22)
                  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin, EYVL L 64, 7.3.2002, s. 20.
               
               
                  
                     (23)
                  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä, EYVL L 176, 10.7.1999, s. 31.
               
               
                  
                     (24)
                  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta, EUVL L 53, 27.2.2008, s. 1.
               
               
                  
                     (25)
                  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli, EUVL L 160, 18.6.2011, s. 19.